Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
14 ส.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ เปิดตลาดโดดลงกว่า 13 จุด และซึมลงต่อเนื่อง ก่อนปิดภาคเช้าที่ระดับดัชนี 1,686.75 จุด ปรับตัวลดลงกว่า 19 จุด ด้วยมูลค่าซื้อขายราว 2.94 หมื่นล้านบาท ทั้งนี้ดัชนีเจอแรงขายกดดันจากกลุ่มพลังงาน (ENERG) กลุ่มพาณิชย์ (COMM) และกลุ่มธนาคาร (BANK) ตามลำดับ
มุมมองตลาดช่วงบ่าย: กราฟรายวัน ดัชนีเจอแรงขายบริเวณแนวต้านทั้งเส้นระนาบ และเส้น Downtrend Line ส่งผลให้ดัชนีถอยพักตัว ซึ่งสอดคล้องกับเครื่องมือ RSI ที่บ่งชี้สัญญาณ Bearish Divergence (กลับแนวโน้มจากขึ้นเป็นลง) ฉะนั้น มองดัชนีย่อตัวต่อบ่ายนี้ โดยมีแนวรับที่ 1,680 จุด หากปิดหลุดมีโอกาสลงทดสอบแนวรับถัดไป 1,660 จุด
กลยุทธ์ในช่วงบ่าย: นักเก็งกำไร และนักลงทุน ทยอยซื้อหากดัชนีสามารถยืนกรอบแนวรับ 1,660-1,680 จุด เพื่อคาดหวังการรีบาวด์กลับขึ้นทดสอบแนวต้านเดิม 1,725 จุด
Point of View
หวังแกว่งกลับกรอบ Uptrend Channel!!
ราคาเริ่มดีดขึ้นจากโซนกรอบล่าง Uptrend Channel ประกอบกับเริ่มยกฐานสูงขึ้น ขณะที่ RSI ชี้กลับขึ้น Neutal Zone(RSI&gt;50%,?10%) ชี้โมเมนตัมเริ่มปรับตัวบวก คาดหวัง JKN ดีดขึ้นทดสอบ Previous High 12.00 บาท ทั้งนี้หากผิดทาง Cut Loss 9.95 บาท